Document ID: /roh_data/filtered/fineweb-2-filterrobots_roh.jsonl.gz/70077

La Banca naziunala svizra ha fatg in perdita da 32,8 milliardas francs l'emprim quartal da quest onn. La raschun per questas cifras èn tenor la banca naziunala surtut las perditas da curs sin valutas estras: Concret sa tracti da 36,8 milliardas francs.
Curs d'aur s'augmentà
L'effectiv da l'aur percunter valiva en cumparegliaziun cun il medem temp da l'onn passà 4,2 milliardas francs dapli. L'onn avant aveva la banca anc nudà in gudogn da prest 38 milliardas francs durant ils emprims trais mais.
Resultat dependa
Il gudogn da la Banca naziunala svizra è mintgamai fitg dependent dal svilup sin il martgà d'aczias, tar ils tschains e tar ils curs da las valutas. Uschia po il resultat da la banca variar fitg ferm sut il stritg – da milliardas francs u en il plus u en il minus.